《雪狮儿 腊八日同儿子大儒食粥》
清代·许嗣隆

但糜自可，又何必饮，太邱实录。白玉为堂，风味原非粱肉。

清疏不俗。况腊八、果鲜菹熟。今休羡，党家羊酪，石家豆粥。

只此也堪果腹。快围炉、分舀小匙相续。饱暖交加，消受人閒清福。

长安富足。那有此、匀圆嘉谷。君恩沃。父子同沾天禄。

作者简介：江苏如皋人，字山涛。康熙二十一年进士，授检讨，官至侍讲。有《孟晋堂诗集》。